Otto Blehrs andre regjering («annet ministerium») 1921–1923. Foran fra venstre: Ivar Aavatsmark, Arnold Christopher Ræstad, Otto Blehr, Martin Olsen Nalum og Olaf Amundsen. Bak fra venstre: Rasmus Olai Mortensen, Håkon Five, Johan Ludwig Mowinckel, Ole Monsen Mjelde og Lars Oftedal
**Arnold Christopher Ræstad** (født 15. februar 1878 i Kristiania, død 18. september 1945 i Oslo) var en norsk statsråd (V), jurist og nasjonaløkonom.

Han ble cand.jur. i 1900, og arbeidet som jurist fram til 1910, da han ble sekretær i Utenriksdepartementet, 1908–1909 som sekretær og kartkyndig ansatt som attaché hos den norske regjeringsadvokaten  Han var utenriksredaktør i *Tidens Tegn* en kort stund. Tok i 1913 juridisk dr.grad. med en avhandling om *Kongens strømme* (Staens farvann) og var fra 1913 til 1918 stipendiat i handelspolitikk og folkerett ved Universitetet i Kristiania.

Han var utenriksminister i Otto Blehrs andre regjering fra 22. juni 1921 til 31. mai 1922.

Ræstad var styreformann i NRK 1933–45. Etter angrepet på Norge i 1940 fulgte han regjeringen og bidro til å skaffe alternative radiostasjoner til det tyskokkuperte NRK i Oslo. Han bisto også i regjeringens arbeid med å danne Nortraship, og han deltok i gulltransporten med å bringe Norges Banks gullbeholdning i sikkerhet i utlandet. Formann i Norges Banks direksjon (sentralbanksjef) Nicolai Rygg var igjen i det tyskokkuperte Oslo, og Ræstad ble utnevnt til ny formann 22. april 1940 og var dette under London-regjeringen 1940–1945. Her ble han kontroversiell da han hadde et gammeldags syn på pengepolitikk.

Innen folkeretten har han utgitt *Norges høihetsret over Spitsbergen i ældre tid, En folkerets-historisk fremstilling* (1912), samt en oversikt over de viktigste lover og regler vedrørende sjøterritorium i *Revue general de droit international public* (1914). Innen nasjonaløkonomien utgav Ræstad en samling om *Norges Handels- og skibsfartspolitik* (1914), og en mindre håndbok i handelspolitikk, også i 1914.

Referanser
----------

1. 1 2   Stortinget og statsrådet : 1915–1945. B. 1 : Biografier, side(r) 611[Hentet fra Wikidata]
2. 1 2   Norsk biografisk leksikon, Norsk biografisk leksikon ID Arnold\_Ræstad, besøkt 9. oktober 2017[Hentet fra Wikidata]
3. ↑  *Aftenposten*, 4. mai 2012, side 8

Eksterne lenker
---------------

* (no) Arnold Christopher Ræstad hos Norsk senter for forskningsdata Rediger på Wikidata
* Politiske taler av Arnold C. Ræstad, virksommeord.uib.no

| * v
* d
* r
Norges utenriksministre 1905–45 |
| --- |
| 
* Jørgen Løvland (1905–08)
* Wilhelm Christophersen (1908–10)
* Johannes Irgens (1910–13)
* Nils Claus Ihlen (1913–20)
* Christian Fredrik Michelet (1920–21)
* Arnold Christopher Ræstad (1921–22)
* Johan Ludwig Mowinckel (1922–23)
* Christian Fredrik Michelet (1923–24)
* Johan Ludwig Mowinckel (1924–26)
* Ivar Lykke (1926–28)
* Edvard Bull (1928)
* Johan Ludwig Mowinckel (1928–31)
* Birger Braadland (1931–33)
* Johan Ludwig Mowinckel (1933–35)
* Halvdan Koht (1935–40)
* Trygve Lie (1940–)

 |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Folkeforbundet **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** SUDOC
 |

Portal: Andre verdenskrig